Posts categorized as "myutsawkasa.blogbaker.com"
Myen Dap Ni Mung Masha Cycle La (2) Hpe Gumhpraw Hpyi Nna Adup Zingri
Sep 30, 2014 ya shani Laiza kaw nna Nam San Yang de Cycle Carry galaw sha ai mung masha Naw Grawng hte Hla Sou ngu ai yen hpe Hpa Nyeng hka kaw myen dap ni gumhpraw hkap hpyi ai majaw dai cycle la yen gaw gumhpraw nlu ai ngu nna bai nhtang mat wa ai kaw hkan jahkring nna adup zingri ai hte sinant kadun hte baw kaw mung adup ya rai nna Cycle mung la kau ya rai masha hpe gaw bai dat dat ai lam shiga na chye lu ai.
Ya na zawn Jinghpaw mung kata shara shagu hta Myen asuya dap ni gaw mung masha lai wa lai sa ni hpe jahkring hkring jahkrit shama, guhpraw hpyi, njaw jang jahkrit mya la re ai lam ni hpe matut manoi galaw nga ai lam na chye lu ai.
Jinghpaw Mung Kata Myen Dap Ni Grau Grau Shamu Shamawt Wa
K.I.A Dap Dung (36) Ginra Ying La Kaw Myen Hte KIA Gasat Poi Byin
Sep 28, 2014 ya shani 12:30pm ten ram hta lahta Sam Mung K.I.A Masat (4) Dap Ba npu Dap Dung (36) ginra Ying La ntsa na Lung Ja Bum kaw mying nchye shi ai Myen dap hpyen hpung langai hte tinang KIA Dap Dung (36) na 2 I/C woi awn ai hpung ni ang katut gasat poi laja lana byin ai lam shiga na chye lu ai.
Ndai gasat poi hta tinang KIA maga na hpa nra ai lam mung matut na chye lu ai, Myen dap maga na gaw hkala nba lam nga ai rai tim tup hkrak nchye lu shi ai lam KIA shiga lawk kawn na chye lu ai.
Myen Hpyen Shamu Shamat Shiga
KIA Dap Dung (15) Kaw Myen Hte KIA Dap Ni Sinant Kaba Ni Hte Shada Gap Sharu Bun Hkat
Sep 26, 2014 ya shani 10:00am ten ram hta K.I.A Masat (3) Dap Ba npu Dap Dung (15) ginra Dum Bau Bum kaw nga ai Myen tai hpyen dap Hk.L.Y-(237) ni shinggan pru hkawm ai kaw tinang KIA ni hkam tawn da ai bawm (1) sa kapaw la nna hkala nba hte shanhte dap de bai nhtang wa ai hpang tinang KIA dap ni nga ai maga de AA-Gun jak sinant kaji ni hte gap sharu bun ai majaw tinang KIA maga na ni mung bai nhtang gap dat ai hpang Loi Ying maga de na Myen dap ni mung tinang KIA ni nga ai maga de sinant kaba ni hte nsim nsa bai hte gap sharu bun ai lam shiga na chye lu ai.
Ya na zawn byin ai lam gaw Myen dap ni hte tinang K.I.A dap ni nau kahtep hkat ai majaw byin ai re lam KIA shiga lawk kawn na chye lu ai. Ndai gasat poi hta lahkawng maga na si hkala shiga tup hkrak nchye lu shi ai.
K.I.A Dap Dung (6) Na MHH Magam Gun (1) Myen Balik Ni Rim Mat
Sep 21, 2014 ya shani 4:00pm ten ram hta Hpakant ginwang K.I.A Masat (2) Dap Ba npu Dap Dung (6) ginra Lawng Hkang Lawk (3) hta shanu nga ai tinang KIA MHH magam gun Rakhaing amyu sha Kyaw Htun hpe shi nta kaw nga nga yang Lawng Hkang Myen Balik ni sa wang rim mat wa sai lam shiga na chye lu ai.
Myen asuya dap ni gaw ya yang gap hkat jahkring hte simsa lam bawng ban nga ai ten hta rai tim KIO/KIA magam gun ni hpe mu ai shara kaw ja ja rim ahkyak la sa wa sana re lam Mungdan ting na Myen asuya magam dap ni de Naypyidaw ginjaw kawn matsun dat sai re lam na chye lu ai.
por_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn